Альда Вәлиева

Альда Вәлиева (11 март 1940 ел) — журналист, кинорежиссер. 1967 елдан ССРБ Журналистлар берлеге, 1995 елдан —Россиянең Кинематографчылар берлеге әгъзасы. Башкорт АССРның атказанган мәдәният хезмәткәре (1990), ССРБның телевидение һәм радио отличнигы (1984).

 Биографиясе 
Альда Әкрәм кызы Вәлиева 1940 елның 11 мартында Башкорт АССРның башкаласы Уфада туган. Язучы Әкрам Вәлинең кызы.

1962 елда, Свердловск шәһәрендә Җаек дәүләт университетын тәмамлаганнан соң, «Башкортстан» ДТРК-сында эшли: редактор, 1993 елдан алып «Кино» иҗади берләшмә җитәкчесе.

1999 елдан башлап Башкортстан Республикасының рус драма театрында бүлек мөдире, 2004 елдан — Башкорт дәүләт опера һәм балет театрында бүлек начальнигы.

 Иҗади эшчәнлеге 
А. Д. Бурзянцев, Р. А. Гарәев, Л. С. Куватова, Р. М. Нурмөхәммәтов, Ә. Х. Ситдыйкова һәм башка мәдәният һәм сәнгать эшлеклеләре турында китап һәм мәкаләләр авторы. Үзенең сценарийлары буенча 50‑дән артык фильм куйган: «Башкорт җиренең рус җырлары» («Русские песни башкирской земли», 1994; халыкара фольклор фестивале лауреаты, Архангельск шәһәре, 1997), «Кызыл канәфер» («Красная гвоздика»; 1997), «Үз өеңдә кече бәйрәмнәр» («Маленькие праздники в собственном доме», 1997; «Россия» («Россия») уенсыз кино ачык фестивале дипломанты, Екатеринбург шәһәре, 1997], «Хәтер һәм өметләр чакыруы буенча» («По зову памяти и надежд»; 1997) һәм башкалар.

Берничә фильмы чит илдә төшерелә:

 Франциядә — «Мәхәббәт ярындагы бәйрәм» («Праздник на берегу любви», 1995; Нуриев Р. исемендәге халыкара балет сәнгате фестивале турында),
 Италиядә — «Башкорт балетының Милан кичәләре» («Миланские вечера башкирского балета»; 2003),
 Португалиядә — «Португалия, ерак һәм якын» («Португалия, далекая и близкая»; 2006).

Альда Әкрәм кызы биш китап авторы. Аларның берсе соклангыч рәссам Азия Ситдыйкова, икенчесе билгеле җырчы Радик Гәрәев турында.

 Китаплары 

 Мир тепла и радости. Уфа, 1992;
 Печаль моя светла... Радик Гареев в воспоминаниях. Уфа, 1997;
 Телевидение — жизнь моя. Уфа, 2008.

 Мактаулы исемнәре һәм башка бүләкләре 

 БАССРның атказанган мәдәният хезмәткәре (1990)
 ТВ һәм радио отличнигы (1984)

 Сылтамалар 


 http://www.agidel.ru/?param1=17918&tab=7

Төркем:Башкортстанның атказанган мәдәният хезмәткәрләре
Төркем:Уфада туганнар
Төркем:11 март көнне туганнар
Төркем:Әлифба буенча шәхесләр
Төркем:1940 елда туганнар
Төркем:Википедия:Замандашлар биографиясе